b'\n_START_ARTICLE_\nRievaulx\n_START_PARAGRAPH_\nRievaulx (/\xcb\x88ri\xcb\x90vo\xca\x8a/ REE-voh) je majhna vas in \xc5\xbeupnija znotraj Narodnega parka North York Moors blizu Helmsleya v Severnem Yorkshireu v Angliji in je locirana ob posestvu Rievaulx Abbey ter ob reki Rye. Notranje dvori\xc5\xa1\xc4\x8de samostana obsega \xc5\xa1e stavbe, kot so pivovarna, pekarna in gosti\xc5\xa1\xc4\x8de. Ime izvira od Rye (reke) + normansko-francoski Val ali Valle (dolina). Stara lokalna izgovarjava je bila "Rivers", ki se je spremenila v "Reevo", ko je izobra\xc5\xbeevanje prineslo splo\xc5\xa1no poznavanje francoskega jezika._NEWLINE_Samostan je bil zaprt kot del razpustitve samostanov v \xc4\x8dasu Henrika VIII. leta 1535. Posest je kupil grof Rutland. Bil je navdu\xc5\xa1en nad nadaljevanjem industrije obdelave \xc5\xbeeleza, ki so jo poznali menihi. Zato je ustanovil ogljarno in plav\xc5\xbe in s tem povezane zgradbe, kar je nato postalo naselje Rievaulx. To je trajalo do dr\xc5\xbeavljanske vojne, ko je leta 1647 s proizvodnjo prenehal._NEWLINE_Vas je nato postala kmetijska in ostala majhno naselje, ki se nahaja pod teraso opatije. Stari mlin je bil preurejen v hi\xc5\xa1o, ki \xc5\xa1e vedno stoji in je lo\xc4\x8deno bivali\xc5\xa1\xc4\x8de._NEWLINE_Ko je bil leta 1983 postavljen v lordsko zbornico, je nekdanji premier Harold Wilson prevzel naziv baron Wilson Rievaulx.'